འཆར་འཕྲིན་གྱི་དུས་རབས་སུ།གང་འདྲ་བྱས་ཏེ་གནའ་ཉམས་ལྡན་པའི་ནང་པའི་བསྟན་བཅོས་དག་བཀླགས་ནས་ཤེས་པ་དང་ལག་ལེན་བསྟར་བ་དང་ཆབས་ཅིག།ཆོས་དད་མང་ཚོགས་ལ་ཆོས་ཀྱིི་གསུང་རབ་ཡང་དག་བཤད་ཐུབ་པ་བྱ་རྒྱུ་དེ་ནི་དུས་རབས་དང་འཕྲོད་པའི་བརྒྱུད་དགོས་ངེས་ཀྱི་འགྲོ་ལམ་ཞིག་ཡིན།རང་རྒྱལ་ལ་བཤད་ན།ནང་བསྟན་ལས་རིགས་ཀྱི་མི་སྣས་རང་རྒྱལ་གྱི་གནས་ཚུལ་དང་འཕྲོད་ཅིིང་སྤྱི་ཚོགས་ཡར་ཐོན་གྱི་བླང་བྱ་དང་མཐུན་པའི་བསྟན་དོན་དང་འཆད་འགྲེལ་བྱས་པ་ཁོ་ནས།ད་གཟོད་སྔར་ལྷག་གིས་ནང་བསྟན་དང་སྤྱི་ཚོགས་རིང་ལུགས་ཀྱི་སྤྱི་ཚོགས་དང་འཕྲོད་པ་བྱེད་ཐུབ་ཅིང་།ད་གཟོད་ནང་བསྟན་གྱི་དཔལ་འབྱོར་སྤྱི་ཚོགས་འཕེལ་རྒྱས་འགྲོ་རིང་གི་དགེ་མཚན་ལྡན་པའི་ནུས་པ་ཐོན་ཐུབ་ཀྱི་རེད།མིག་སྔར།ཕྱོགས་དེའི་ཐད་ད་དུང་གོ་རིམ་ལྡན་ཞིང་གཏིང་ཟབ་པོའི་རིགས་གཞུང་གི་ཞིབ་འཇུག་བྱ་རྒྱུ་མི་འདང་བ།ཆོས་བཤད་དུས་དུས་རབས་དང་མཐུན་པའི་ནང་དོན་བཤད་རྒྱུ་ཉུང་བ།ལྷག་པར་དུ་སྤྱི་ཚོགས་རིང་ལུགས་ཀྱི་སྲོག་ཤིང་རིན་ཐང་ལྟ་བ་དང་གཅིག་མཐུན་གྱི་ཆོས་ལུགས་རིགས་གཞུང་སྐོར་སྔོག་འདོན་གཏིང་ཟབ་བྱ་རྒྱུ་མི་འདང་བས།ཆོས་དད་མང་ཚོགས་ཀྱི་རེ་སྒུག་ད་དུང་གང་ལེགས་སྐོང་ཐབས་མེད་པ་རེད།